Diari Oficial de la Generalitat Valenciana


Sumari del DOGV 8439, del 07-12-2018 (2018/11502)

ACORD de 30 de novembre de 2018, del Consell, pel qual s'autoritza una transferència de crèdit del capítol 2 al 4 del programa 112.70, Reformes democràtiques i accés a la justícia, així com un ajust en l'annex de subvencions corrents de l'esmentat programa, per un import global d'1.286.903,12 euros i la modificació de la forma de concessió de les línies S1674 i S1675. Expedient 07.014/18-153.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11334


Data del document
:   30-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de novembre de 2018, del Consell, pel qual s'autoritza una transferència de crèdit del capítol 2 al 4 del programa 112.70, Reformes democràtiques i accés a la justícia, així com un ajust en l'annex de subvencions corrents de l'esmentat programa, per un import global d'1.286.903,12 euros i la modificació de la forma de concessió de les línies S1674 i S1675. Expedient 07.014/18-153. [2018/11845]  
  
En l'annex de subvencions i transferències corrents del programa 112.70, Reformes democràtiques i accés a la justícia, figuren les línies de subvenció de concessió directa 168.1.a S1674 «Consell Valencià de Col·legis d'Advocats de la Comunitat Valenciana» amb una dotació de 39.248.418 euros i S1675 «Consell Valencià de Col·legis de Procuradors de la Comunitat Valenciana» amb una dotació de 5.009.670 euros, la finalitat dels quals és la implantació, atenció i funcionament dels serveis d'assistència jurídica gratuïta. Aquestes línies, encara que apareixen conceptuades com a subvencions nominatives de les previstes en la lletra a) de l'art. 168.1 de la Llei 1/2015, es tracta de subvencions imposades i previstes en art. 168.1.b), de la Llei 1/1996, de 10 de gener, d'assistència jurídica gratuïta, per la qual cosa la Conselleria de Justícia, Administració Pública, Reformes Democràtiques i Llibertats Públiques considera necessari modificar la qualificació del mode de la seua concessió.  
Alhora, l'esmentada conselleria proposa incrementar la dotació de la línia S1674 per import d'1.286.903,12 euros, mitjançant disponibilitats existents en el capítol 2 i en les línies de subvencions i transferències corrents S7938 «Subvenció entitats mediadores de la Comunitat Valenciana» i T7931 «Institut Valencià de la Memòria Democràtica, els Drets Humans i les Llibertats Públiques» del mateix programa, que se suprimeixen, per a donar cobertura a quantitats pendents d'abonar dins de l'exercici pressupostari 2018, incloses les diferències derivades de l'aplicació de l'actualització de les quanties dels mòduls i bases econòmiques de compensació, recollits en l'Ordre 19/2018, de 26 de juliol.  
  
Per tot això, i en virtut del que es disposa en els articles 17, 21 i 23 de la Llei 22/2017, de 29 de desembre, de Pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 30 de novembre de 2018,  
  
  
ACORDA  
  
Primer  
Modificar, en l'annex de transferències i subvencions corrents del programa 112.70, Reformes democràtiques i accés a la justícia, la qualificació del mode de concessió de les línies S1674 i S1675 en els termes següents:  
  
Redacció actual: Redacció modificada:  
Mode de concessió: Concessió directa,  
 Art 168.1.A. Mode de concessió: Concessió directa, Art 168.1.B.  
  
  
  
Segon  
Autoritzar una minoració de crèdit en l'aplicació 57.12.03.334.54.9 per import de 818.183,12 euros.  
  
Tercer  
Autoritzar un increment de crèdit en l'aplicació 57.87.52.454.06.3 per import de 818.183,12 euros.  
  
Quart  
Autoritzar les següents modificacions en els annexos de transferències i subvencions corrents dels programes 112.70, Reformes democràtiques i accés a la justícia:  
1. Suprimir les línies S7938 i T7931 d'acord amb el següent detall:  
  
2. Incrementar la dotació de la línia S1674, d'acord amb el següent detall:  
València, 30 de novembre de 2018  
  
La consellera secretària,  
MÓNICA OLTRA JARQUE